**1. Tagada automaatse tulekahjusignalisatsioonisüsteemi katkematu toimepidevus ning likvideerida hooldustöö käigus tuvastatud puudused.**

**Põhjendus:** Paikvaatlusel tuvastati, et Qsys Eesti OÜ-u poolt 08.11.2018 koostatud automaatse tulekahjusignalisatsioonisüsteemi aasta hooldusaktis nr 000896 on fikseeritud puudused. Ei esitatud dokumentatsiooni puuduste likvideerimise kohta. Automaatse tulekahjusignalisatsioonisüsteemi keskseade kuvab eelhäiret (tsoon 11, korter 20).

Tuleohutuse seaduse § 31 järgi peab tuleohutuspaigaldise omanik tagama tuleohutuspaigaldise korrashoiu ja katkematu toime-pidevuse ning korraldama ettenähtud juhtudel tuleohutuspaigaldise vaatlust, kontrolli ja hooldust. Automaatse tulekahjusignalisatsioonisüsteemi omaniku ülesandeks on tagada süsteemi katkematu toimepidevus ja regulaarne hooldus, sealhulgas hooldustööde käigus avastatud puuduste kõrvaldamine. Hoolduse käigus avastatud puuduste kõrvaldamist tuleb alustada nii kiiresti kui võimalik.

**Alus:** Tuleohutuse seadus § 30 lg 1 p 3, § 31 p 1; Siseministri 7. jaanuari 2013. aasta määrus nr 1 “Nõuded tulekahjusignalisatsioonisüsteemile ja ehitised, kus tuleb automaatse tulekahjusignalisatsioonisüsteemi tulekahjuteade juhtida Häirekeskusesse“ § 25 lg 2 p 1 ja 8, § 26 lg 5.

# Täitmise tähtaeg: 10.03.2019

**Sunniraha hoiatus:** juhul, kui käesolevat ettekirjutust ei täideta tähtajaks, rakendab haldusorgan tuleohutuse seaduse § 40 alusel adressaadi suhtes sunnivahendit – **sunniraha 500,00 (viissada) eurot.**